આ hero ink pen ની ઓળખાણ મને મારા સ્કૂલ મિત્ર આલોક એ કરાવેલી. અને મને યાદ છે ત્યાં સુધી ink pen સહુથી પહેલા મેં આલોક પાસેજ જોઈ હતી. એની પાસે મેં જ્યારે જોઈ ત્યારે મેં એની પાસે માગેલી, એ જોવા કે કેવી રીતે આ પેન થી લખાય ? અને મને યાદ છે હું બોલ પોઈન્ટ પેન ની જેમ એણે ગોળ ગોળ ફેરવી ને મેં લખવાની શરૂઆત કરી. અને આલોક એ કીધું કે આને એમ ના લખાય. એણે ફક્ત એક જ બાજુ (નીબ સીધી રાખીને) લખાય. પછી થી મને ફાવી ગયેલી.